b'\n_START_ARTICLE_\nDarko Krajnc\n_START_SECTION_\n\xc5\xbdivljenjepis\n_START_PARAGRAPH_\nDarko Krajnc je otro\xc5\xa1tvo pre\xc5\xbeivel v rejni\xc5\xa1ki dru\xc5\xbeini na Zgornji Velki. Po kon\xc4\x8dani osnovni \xc5\xa1oli se je vpisal na Srednjo kovinarsko in metalur\xc5\xa1ko \xc5\xa1olo v Mariboru. Po opravljeni diplomi na Fakulteti za socialno delo v Ljubljani je leta 2007 z magistrskim delom na temo "\xc5\xa0tudentsko delo in zaposlovanje mladih" postal magister sociologije in socialnega dela.\n_START_SECTION_\nDoma\n_START_PARAGRAPH_\nKrajnc je svoje politi\xc4\x8dno delovanje za\xc4\x8del kot predsednik \xc5\xa1tudentskega doma Akademski kolegij, nato je 3 mandate deloval kot \xc5\xa1tudentski poslanec FSD v \xc5\xa1tudentskem parlamentu \xc5\xa0OU v Ljubljani. Bil je tudi \xc5\xa1tudentski minister za socialo in zdravstvo ter pomo\xc4\x8dnik predsednika \xc5\xa0OU v Ljubljani. Leta 2003 je bil imenovan na polo\xc5\xbeaj prvega predsednika \xc5\xa0tudentske organizacije Slovenije, deloval pa je tudi kot \xc4\x8dlan organov Sveta Vlade RS za \xc5\xa1tudentska vpra\xc5\xa1anja._NEWLINE_Med letoma 2001 in 2011 je deloval kot predsednik \xc5\xa0portnega dru\xc5\xa1tva Sveta Ana._NEWLINE_Od leta 2004 do leta 2014 je deloval kot ob\xc4\x8dinski svetnik v ob\xc4\x8dini \xc5\xa0entilj, istega leta, 2004, pa je prevzel tudi vodenje SMS - Stranke mladih Slovenije, sedaj Stranke mladih - zeleni Evrope, \xc4\x8dlanice stranke Evropskih Zelenih._NEWLINE_Leta 2008 je na dr\xc5\xbeavnozborskih volitvah v okraju Pesnica kandidiral za poslanca ter dosegel 1.196 glasov oz. 12.61%._NEWLINE_Na lokalnih volitvah leta 2010 je kandidiral za \xc5\xbeupana ob\xc4\x8dine \xc5\xa0entilj in dosegel 48.31% glasov._NEWLINE_Na dr\xc5\xbeavnozborskih volitvah leta 2011 je kandidiral na listi svoje stranke. Po uspe\xc5\xa1ni kampanji in dobrih izgledih se listi ve\xc4\x8d zelenih strank v fini\xc5\xa1u kampanje ni uspelo prebiti v ospredje in tudi ne v DZ. Po volitvah je napovedal svoj odstop, ki ga je kljub prepri\xc4\x8devanju, da ostane, kasneje izvedel soglasno v dogovoru z vodstvom stranke v za\xc4\x8detku 2013.\n_START_SECTION_\nMednarodno\n_START_PARAGRAPH_\nMarca 2007 je bil prvi\xc4\x8d izvoljen v vodstvo najve\xc4\x8djega zdru\xc5\xbeenja pri Evropskih zelenih\xc2\xa0\xc2\xbbZeleni dialog vzhod \xe2\x80\x93 zahod\xc2\xab, leta 2010 ponovno. V okviru stranke Evropskih zelenih je deloval kot delegat na Svetih in Kongresih stranke ter bil \xc4\x8dlan Kolegija predsednikov._NEWLINE_Od leta 2013 je zaposlen pri Slovenski filantropiji, kjer opravlja delo vodje medgeneracijskega centra Hi\xc5\xa1a Sade\xc5\xbei dru\xc5\xbebe Murska Sobota.'